title: Talba għar-revoka tal-immunità tas-Sur Antonio Di Pietro Deċiżjoni tal-Parlament Ewropew tat- 22 ta' April 2009 dwar it-talba għall-konsultazzjoni dwar l-immunità u privileġġi ta' Antonio Di Pietro (2008/2146(IMM))

text:
               8.7.2010

               MT

               Il-Ġurnal Uffiċjali tal-Unjoni Ewropea

               CE 184/136

         L-Erbgħa, 22 ta’ April 2009Talba għar-revoka tal-immunità tas-Sur Antonio Di Pietro
   P6_TA(2009)0235
   Deċiżjoni tal-Parlament Ewropew tat-22 ta' April 2009 dwar it-talba għall-konsultazzjoni dwar l-immunità u privileġġi ta' Antonio Di Pietro (2008/2146(IMM))
   2010/C 184 E/30

      Il-Parlament Ewropew,
   wara li kkunsidra t-talba għall-konsultazzjoni dwar l-immunità parlamentari ta' Antonio Di Pietro, imressqa mill-awtorità kompetenti tar-Repubblika Taljana fil-15 ta' Mejju 2008, u mħabbra fis-seduta plenarja fil-5 ta' Ġunju 2008,
   wara li sema' lil Antonio Di Pietro bi qbil mal-Artikolu 7(3) tar-Regoli ta' Proċedura tiegħu,
   wara li kkunsidra l-Artikoli 9 u 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat-8 ta' April 1965, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,
   wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964, tal-10 ta' Lulju 1986 u tal-21 ta' Ottubru 2008 (1),
   wara li kkunsidra l-Artikolu 68(1) tal-Kostituzzjoni Taljana,
   wara li kkunsidra l-Artikoli 6(1) u 7(13) tar-Regoli ta' Proċedura tiegħu,
   wara li kkunsidra r-rapport tal-Kumitat għall-Affarijiet Legali (A6-0197/2009),

               1.

               Jiddeċiedi li ma jneħħix l-immunità ta' Antonio Di Pietro;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli lill-awtoritajiet kompetenti tar-Repubblika Taljana.

      (1)  Kawża 101/63, Wagner/Fohrmann u Krier, [1964] Ġabra 195, Kawża 149/85, Wybot/Faure u oħrajn, [1986] Ġabra 2391, u KAwżi Magħquda C-200/07 u C-201/07 Marra v De Gregorio and Clemente, li għadhom mhumiex irrapportati fil-Ġabra.


Avviż Legali Importanti

|

32003D0057

Id-Deċiżjoni tal-kunsill tal-21 ta' Jannar 2003 li tissospendi l-obbligi tal-Komunità taħt l-Anness Settorali għas-Sigurtà ta' l-Elettriku tal-Ftehim dwar l-Għarfien Reċiproku bejn il-Komunità Ewropea u l-Istati Uniti ta' l-Amerika

Official Journal L 023 , 28/01/2003 P. 0024 - 0025 CS.ES Chapter 11 Volume 46 P. 15  - 17 ET.ES Chapter 11 Volume 46 P. 15  - 17 HU.ES Chapter 11 Volume 46 P. 15  - 17 LT.ES Chapter 11 Volume 46 P. 15  - 17 LV.ES Chapter 11 Volume 46 P. 15  - 17 MT.ES Chapter 11 Volume 46 P. 15  - 17 PL.ES Chapter 11 Volume 46 P. 15  - 17 SK.ES Chapter 11 Volume 46 P. 15  - 17 SL.ES Chapter 11 Volume 46 P. 15  - 17

		Id-Deċiżjoni tal-Kunsilltal-21 ta' Jannar 2003li tissospendi l-obbligi tal-Komunità taħt l-Anness Settorali għas-Sigurtà ta' l-Elettriku tal-Ftehim dwar l-Għarfien Reċiproku bejn il-Komunità Ewropea u l-Istati Uniti ta' l-Amerika(2003/57/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenenza ta' l-ewwel sub-paragrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Skond l-Artikolu 16 tal-Ftehim dwar l-Għarfien Reċiproku konkluż bejn il-Komunità Ewropea u l-Istati Uniti ta' l-Amerika [1], minn hawn "l quddiem imsejjaħ" il-Ftehim, "Parti tista' tissospendi l-obbligi tagħha taħt l-Anness Settorali."(2) L-Istati Uniti ta' l-Amerika naqset milli tħares l-obbligu tagħha taħt il-Ftehim, b'mod partikolari b'rigward il-proċeduri li għandhom jitħarsu għall-għarfien ta' l-Entitajiet ta' l-Evalwazzjoni tal-Konformità maħtura mill-Komunità.(3) Dan wassal għal sitwazzjoni fejn l-Entitajiet ta' l-Evalwazzjoni tal-Konformità maħtura, jew li kellhom jinħatru, mill-Awtoritajiet li Jaħtru ta' l-Istati Membri ma setgħux ikunu evalwati, monitorjati u magħrufa kif hemm maħsub għalih fil-Ftehim.(4) Bħala konsegwenza, il-Komunità tilfet aċċess għas-suq fir-rigward ta' l-evalwazzjoni tal-konformità għall-prodotti tagħha koperti bl-Anness Settorali għas-Sigurtà ta' l-Elettriku.(5) Huwa kkunsidrat ukoll li l-Istati Uniti ma rnexxilhiex tmantni awtoritajiet legali u regolatorji li huma kappaċi li jimplimentaw id-disposizzjonijiet ta' l-Anness Settorali għas-Sigurtà ta' l-Elettriku, b'mod partikolari kif jirrelata mad-dipendenza ta' l-Amministrazzjoni tas-Sigurtà u s-Saħħa fuq il-Post tax-Xogħol fuq l-evalwazzjoni li ssir fuq il-post imwettaq mill-Awtoritajiet li Jaħtru ta' l-Istat Membru ta' l-Entitajiet ta' l-Evalwazzjoni tal-Konformità li jinstabu fit-territorju tagħhom.(6) Il-Komunità u l-Istati Uniti żammew, skond mat-tieled sentenza ta' l-Artikolu 2 tal-Ftehim, diversi konsultazzjonijiet mingħajr ma waslu għal soluzjoni sodisfaċenti.(7) Il-Kummissjoni għandha tkompli l-konsultazzjonijiet ma' l-Istati Uniti skond il-Ftehim, bil-għan li tassigura li l-Anness Settorali għas-Sigurtà ta' l-Elettriku jista' jkun implimentat skond dawn id-disposizzjonijiet,IDDEĊIEDA DAN LI ĠEJ:Artikolu 1L-obbligi tal-Komunità taħt l-Anness Settorali għas-Sigurtà ta' l-Elettriku tal-Ftehim dwar l-Għarfien Reċiproku bejn il-Komunità Ewropea u l-Istati Uniti ta' l-Amerika huma b'dan sospiżi fl-intier tagħhom.Artikolu 2Il-President tal-Kunsill huwa awtorizzat li jaħtar il-persuna biex jibgħat, f'isem il-Komunità, in-nota annessa lill-Istati Uniti ta' l-Amerika.Artikolu 3Mhux iktar tart minn tliet snin mid-data tat-trasmissjoni lill-Istati Uniti tan-nota msemmija fl-Artikolu 2, il-Kummissjoni għandha tippreżenta lill-Kunsill rapport fuq l-istat tas-sitwazzjoni tal-konsultazzjonijiet ma' l-Istati Uniti u, jekk jixraq, proposta għal Deċiżjoni tal-Kunsill li jħassar din id-Deċiżjoni.Artikolu 4Din id-Deċiżjoni għandha tidħol fis-seħħ fil-jum tal-pubblikazzjoni tagħha fil -Ġurnal Uffiċjali tal-Komunitajiet Ewropej.Magħmula fi Brussel, fil-21 ta' Jannar 2003.F'isem il-KunsillIl-PresidentN. Christodoulakis[1] ĠU L 31, ta' l-4.2.1999, p. 1.--------------------------------------------------ANNESSIl-Kunsill ta’ Komunità Ewropea jippreżenta l-kumplimenti tiegħu lill-Missjoni ta’ l-Istati Uniti ta’ l-Amerika għall-Unjoni Ewropea u jinnotifikha li l-Komunità Ewropea iddeċidiet, skond l-Artikolu 16 tal-Ftehim dwar Għarfien Reċiproku bejn il-Komunità Ewropea u l-Istati Uniti ta’ l-Amerika, biex tissuspendi l-obbligi kollha tagħha taħt l-Anness Settorali tal-Ftehim għas-Sigurtà ta’ l-Elettriku.Ir-raġuni għas-suspensjoni ta’ l-obbligi tal-Komunità hija li l-Istati Uniti ta’ l-Amerika naqset milli tħares l-obbligu tagħha taħt il-Ftehim, b’mod partikolari b’rigward il-proċeduri li għandhom jitħarsu għall-għarfien ta’ l-Entitajiet ta’ l-Evalazzjoni tal-Konformità maħtura mill-Komunità. Dan wassal għal sitwazzjoni fejn l-Entitajiet ta’ l-Evalwazzjoni tal-Konformità maħtura jew li kellhom jinħatru mill-Awtoritajiet li Jaħtru ta’ l-Istati Membri ma jistgħux ikunu evalwati, monitorati u magħrufa kif hemm maħsub għalih fil-Ftehim.Bħala konsegwenza, il-Komunità tilfet aċċess għas-suq fir-rigward ta’ l-evalwazzjoni tal-konformità għall-prodotti tagħha koperti bl-Anness Settorali għas-Sigurtà ta’ l-Elettriku.Huwa kkunsidrat ukoll li l-Istati Uniti ma rnexxilhiex tmantni awtorità legali u regolatorju li hi kapaċi li timplimenta d-disposizzjonijiet ta’ l-Anness Settorali għas-Sigurtà ta’ l-Elettriku, b’mod partikolari kif jirrelata mad-dipendenza ta’ l-Amministrazzjoni tas-Sigurtà u s-Saħħa fuq il-Post tax-Xogħol fuq l-evalwazzjoniji li ssir fuq il-post imwettaq mill-Awtoritajiet li Jaħtru ta’ l-Istat Membru ta’ l-Entitajiet ta’ l-Evalwazzjoni tal-Konformità li jinstabu fit-territorju tagħhom.Skond mat-tielet sentenza ta’ l-Artikolu 2 tal-Ftehim, il-Komunità u l-Istati Uniti żammew diversi konsultazzjonijiet mingħajr ma waslu għal soluzjoni sodisfaċenti.Is-suspensjoni ta’ l-obbligi tal-Komunità kif huma speċifikati hawn fuq huwa effettiv mid-data tal-pubblikazzjoni ta’ din in-nota fil-Ġurnta’ l-UNal Uffiċċjali tal-Komunitajiet Ewropej.Il-Kunsill ta’ l-Unjoni Ewropea tieħu din l-opportunità biex iġġedded l-assigurazzjoni ta’ l-ogħla konsiderazzjoni ta’ l-Unjoni Ewropea lill-Missjoni ta’ l-Istati Uniti ta’ l-Amerika.--------------------------------------------------


title: 2012/570/UE: Deċiżjoni tal-Parlament Ewropew tal- 10 ta’ Mejju 2012 dwar kwittanza b'rabta mal-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/175

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar kwittanza b'rabta mal-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2010
   (2012/570/UE)
   IL-PARLAMENT EWROPEW,

               —

               wara li kkunsidra l-kontijiet finali annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill (3) li jistabbilixxi l-Aġenzija Ewropea tas-Sikurezza tal-Avjazzjoni, u b'mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea tas-Sikurezza tal-Avjazzjoni għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 21.

      (2)  ĠU L 248, 16.9.2002, p. 1.

      (3)  ĠU L 79, 19.3.2008, p. 1.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

               Aġenzija Ewropea tas-Sikurezza tal-Avjazzjoni

               2006

               2007

               2008

               2009

               Il-Prestazzjoni

               L-Aġenzija għandha tiċċekkja bir-reqqa l-konsistenza tal-previżjonijiet tan-nefqa: is-sistema ta’ analiżi tal-kostijiet tal-Aġenzija wriet kostijiet ta’ madwar EUR 48 000 000 u dħul ta’ madwar EUR 35 000 000; ipprogrammar insuffiċjenti

               L-Aġenzija għandha tiċċekkja bir-reqqa l-konsistenza tal-previżjonijiet tan-nefqa li ser ikunu ppreżentati għal adozzjoni mill-awtorità tal-baġit

                           —

                           Jistieden lill-Aġenzija tistabbilixxi analiżi dijakronika tal-operazzjonijiet imwettqa f’din is-sena u f’dik preċedenti

                           —

                           Jistieden lill-Aġenzija tistabbilixxi objettivi SMART u indikaturi RACER

                           —

                           Jistieden lill-Aġenzija tagħmel dijagramma ta’ Gantt

                           —

                           Jistieden lill-Aġenzija tistabbilixxi objettivi SMART u indikaturi RACER

                           —

                           Jistieden lill-Aġenzija tikkunsidra l-fatt li tagħmel dijagramma ta’ Gantt parti mill-programmazzjoni ta’ kull attività operattiva, bil-għan li tindika sintetikament l-ammont ta’ ħin li kull membru tal-persunal iqatta’ fuq proġett

                           —

                           Iħeġġeġ lill-Aġenzija timplimenta struttura bbażata fuq l-attività għall-baġit operattiv sabiex tistabbilixxi rabta ċara bejn il-programm ta’ ħidma u l-previżjonijiet finanzjarji u ttejjeb il-monitoraġġ u r-rappurtar tal-prestazzjoni,

                           —

                           Jistieden lill-Aġenzija tippreżenta tqabbil tal-operazzjonijiet li saru matul is-sena li għaliha għandha tingħata l-kwittanza u dawk li saru matul is-sena finanzjarja ta’ qabel

               Ir-Regolament dwar id-drittijiet u l-ħlasijiet

               mhux applikabbli

               L-Aġenzija m’għandhiex tfixkel l-użu tar-regolament preċedenti dwar it-tariffa imposta mar-regolament il-ġdid.

                           —

                           Jistieden lill-Aġenzija tistabbilixxi sistema ta’ monitoraġġ fil-livell tal-proġetti ta’ ċertifikazzjoni

                           —

                           Jistieden lill-Aġenzija tressaq pjan dettaljat biex tiggarantixxi li s-sistema ta’ drittijiet fissi annwali tista’ ma tiġġenerax introjtu li jkun b’mod sinifikanti ogħla mill-kostjiet annwali tas-servizzi mogħtija

                           —

                           Jistieden lill-Aġenzija ttejjeb is-sistema ta’ monitoraġġ tagħha għal proġetti ta’ ċertifikazzjoni biex tiżgura li, matul il-perjodu kollu tal-proġett, id-drittijiet imposti ma jvarjawx mill-kost reali b’mod sinifikanti;

                           —

                           Jistieden lill-Aġenzija tistima b’mod korrett, għall-istabbiliment tad-dikjarazzjonijiet finanzjarji tal-2010, l-ispiża relatata mal-ġesjoni ta’ xogħlijiet ta’ ċertifikazzjoni li jiġu esternalizzati lill-awtoritajiet tal-avjazzjoni nazzjonali.

               Riporti tal-approprjazzjonijiet/kwistjonijiet ta’ akkwist

               Il-prinċipju baġitarju tal-annwalità ma kienx osservat: għall-kuntrarju tar-regolament finanzjarju tagħha, l-Aġenzija użat l-approprjazzjonijiet għall-ħlasijiet differenzjati riportati mill-2005 minkejja li kellha biżżejjed approprjazzjonijiet għall-ħlasijiet għall-2006

               Kwistjonijiet ta’ trasparenza dwar il-kriterji tal-għoti u l-metodu tal-evalwazzjoni finanzjarju

                           —

                           Jistieden lill-Aġenzija tirrimedja s-sistema tal-ippjanar tar-riżorsi tal-impriża li tirriżulta minn dewmien fl-iffirmar tal-kuntratt ta’ servizz. (Jistieden lill-Aġenzija tippreżenta previżjoni ħafna iktar realistika lill-Kummissjoni u lill-Parlament matul is-snin li ġejjin)

                           —

                           Jitlob lill-Kummissjoni teżamina modi kif tiżgura li l-prinċipju ta’ ġestjoni tal-flus kontanti bbażata fuq il-ħtiġijiet ikun implimentat bis-sħiħ, sabiex tiżgura li r-riżervi tal-flus kontanti tal-Aġenzija jinżammu kemm jista’ jkun baxxi

                           —

                           L-Aġenzija riportat għall-2010 livell għoli ta’ approprjazzjonijiet għall-infiq operattiv (65 % mit-Titolu III, Attivitajiet Operattivi. Il-persentaġġ tal-impenji riportati huwa ta’ 13 %)

                           —

                           Jitlob li l-kuntratti jiġu ġestiti b’mod aktar eżatt u f’waqtu u li tiġi ppreżentata previżjoni ħafna aktar realistika lill-Parlament u lill-Kummissjoni għas-sena finanzjarja li jmiss.

                           —

                           Talab li mal-baġit ta’ kull sena jiġi mehmuż rapport dwar l-approprjazzjonijiet li ma ntefqux riportati minn snin preċedenti, li jispjega għalfejn dawn il-flus ma ntużawx, u kif u meta se jintużaw.

               Riżorsi Umani

               mhux applikabbli

               Jistieden lill-Aġenzija ttejjeb s-sistemi ta’ reklutaġġ u ppjanar tar-riżorsi

               Jistieden lill-Aġenzija ttejjeb s-sistemi ta’ reklutaġġ u ppjanar tar-riżorsi

                           —

                           Jinnota nuqqasijiet fil-proċeduri ta’ għażla tal-persunal li jipperikolaw it-trasparenza ta’ dawn il-proċeduri. Il-Qorti tal-Awdituri rrappurtat li d-deċiżjonijiet tal-bordijiet tal-għażla ma kinux iġġustifikati u dokumentati b’mod suffiċjenti minħabba li l-limiti biex wieħed jiġi mistieden għal intervista jew imqiegħed fuq il-lista tar-riżerva ma ġewx stabbiliti bil-quddiem u l-minuti kienu nieqsa.

                           —

                           Iħeġġeġ lill-Aġenzija tinforma lill-awtorità tal-kwittanza dwar l-azzjonijiet meħuda biex tirrimedja din is-sitwazzjoni u tagħmel il-proċeduri ta’ għażla tal-esperti/persunal tagħha iktar trasparenti.

               Il-Verifika Interna

               L-Aġenzija għadha ma implimentatx sistema effikaċi tal-ġestjoni tal-klejms, possibbilment inkluż interess fuq ħlas tard.

               mhux applikabbli

               Jistieden lill-Aġenzija tieħu passi biex tissodisfa 13 (2 huma kkunsidrati kritiċi) minn 28 rakkomandazzjoni magħmula mis-Servizz tal-Awditjar Intern → jiġifieri r-rakkomandazzjonijiet jikkonċernaw l-inċertezza baġitarja, in-nuqqas ta’ analiżi tar-riskju, in-nuqqas ta’ politika ta’ evalwazzjoni u ta’ promozzjoni, il-proċedura ta’ qtugħ u n-nuqqas ta’ proċedura biex jiġu rreġistrati eċċezzjonijiet li ġew magħluqa

               Jirrikonoxxi li l-Aġenzija implimentat 20 mis-26 rakkomandazzjoni magħmula mill-IAS mill-2006

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/176

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet finali annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 —C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill (3) li jistabbilixxi l-Aġenzija Ewropea tas-Sikurezza tal-Avjazzjoni, u b’mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2012),

               A.

               billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali tal-Aġenzija Ewropea tas-Sikurezza tal-Avjazzjoni (“l-Aġenzija”) għas-sena finanzjarja 2010 huma affidabbli, u li t-tranżazzjonijiet sottostanti huma legali u regolari,

               B.

               billi fl-10 ta’ Mejju 2011 il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tagħha għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                           —

                           ħeġġeġ lill-Aġenzija timplimenta struttura bbażata fuq l-attività għall-baġit operattiv sabiex tistabbilixxi rabta ċara bejn il-programm ta’ ħidma u l-previżjonijiet finanzjarji u ttejjeb il-monitoraġġ u r-rappurtar tal-prestazzjoni,

                           —

                           ġibed l-attenzjoni għall-fatt li għal darb’oħra l-Aġenzija riportat għal 2010 livell għoli ta’ approprjazzjonijiet għan-nefqa operattiva,

                           —

                           talab li mal-baġit ta’ kull sena jiġi mehmuż rapport dwar il-bilanċ pożittiv trasferit minn snin preċedenti, li jispjega għalfejn l-approprjazzjonijiet imsemmija ma ntużawx, u kif u meta se jintużaw,

                           —

                           innota nuqqasijiet fil-proċeduri ta’ għażla tal-persunal li jipperikolaw it-trasparenza ta’ dawn il-proċeduri,

               C.

               billi l-Aġenzija hija ffinanzjata minn drittijiet u ħlasijiet u kontribuzzjoni mill-Unjoni,

               D.

               billi l-baġit tal-Aġenzija għas-sena finanzjarja 2010 kien ta’ EUR 137 200 000 meta mqabbel ma’ EUR 122 200 000 fl-2009, li jfisser żieda ta’ 12,27 %; billi l-kontribuzzjoni tal-Unjoni għall-baġit tal-Aġenzija għall-2010 kienet ta’ EUR 34 197 000 (6), li tfisser żieda ta’ 0,87 % meta mqabbla mal-2009,

      Il-ġestjoni baġitarja u finanzjarja

               1.

               Ifakkar li żewġ terzi mill-baġit tal-Aġenzija jiġu minn miżati u imposti mħallsa mill-industrija, terz minn sussidji tal-Unjoni u l-kontribuzzjoni inizjali tal-Unjoni lill-Aġenzija għall-2010 ammontat għal EUR 32 879 000; jinnota madankollu li ma’ din is-somma żdiedu EUR 1 318 000, li ġejjin mill-irkupru tal-bilanċ pożittiv, u konsegwentement, il-kontribuzzjoni totali tal-Unjoni laħqet it-total ta’ EUR 34 197 000;

               2.

               Jinnota li l-baġit tal-Aġenzija żdied b’61 % minn EUR 85 200 000 għal EUR 137 200 000 mill-2007 sal-2010 u li l-għadd tal-persunal żdied minn 333 għal 524;

               3.

               Jinnota li skont l-Artikolu 3 tar-Regolament tal-Kummissjoni (KE) Nru 593/2007 tal-31 ta’ Mejju 2007 dwar drittijiet u ħlasijiet imposti mill-Aġenzija Ewropea tas-Sikurezza tal-Avjazzjoni (7), d-dħul mid-drittijiet jikkostitwixxi dħul assenjat li jista’ jiġi riportat mill-Aġenzija sakemm ma jkunx intuża; jinnota li l-irċevuti tal-industrija jistgħu jkunu relatati ma’ iktar minn sena finanzjarja waħda; jinnota li r-riżerva li tista’ tintuża matul is-snin sussegwenti hija aġġustata fuq ir-riżultat tal-baġit għas-sena; jinnota li l-ammont tar-riżerva naqas f’dawn l-aħħar sentejn minn EUR 29 000 000 fl-aħħar tal-2008 għal EUR 21 000 000 fl-aħħar tal-2010;

               4.

               Jinnota mill-kontijiet finali għas-sena finanzjarja 2010, li l-Aġenzija użat biss approprjazzjonijiet mhux differenzjati u li għalhekk l-approprjazzjonijiet għall-impenji kienu daqs l-approprjazzjonijiet għall-ħlasijiet; barra minn hekk jinnota li r-rata globali tal-implimentazzjoni tal-baġit kienet ta’ 99,51 % għall-approprjazzjonijiet tal-2010;

               5.

               Jistieden lill-Aġenzija biex tieħu miżuri adegwati ulterjuri sabiex tevita n-nuqqasijiet li jipperikolaw it-trasparenza tal-proċess ta’ akkwist kif ukoll il-prinċipju ta’ ġestjoni finanzjarja fis-sod;

      Kontabilità

               6.

               Jaċċerta mill-kontijiet finali, li fl-2010 l-Aġenzija biddlet il-metodu tagħha tar-rikonoxximent tad-dħul minn metodu bbażat fuq il-kost għal metodu bbażat fuq il-metodu tal-linja dritta propost fir-Regola numru 4 tal-Kontabilità tal-KE;

               7.

               Jifhem mill-Aġenzija li l-bidla saret biex ittejjeb l-eżatezza u t-trasparenza dwar kif inhu bbażat id-dħul akkwistat u biex titqies ir-rakkomandazzjoni tal-Qorti tal-Awdituri tal-2009 sabiex jiġi applikat metodu li jirrifletti b’mod aktar eżatt l-ammont ta’ dħul allokat għal sena finanzjarja;

               8.

               Jirrikonoxxi mir-Rapport Annwali ta’ Attività tal-Aġenzija, li s-sistema tal-Ippjanar tar-Riżorsi għall-Intrapriżi ssaħħet iktar u ġiet użata sistematikament għat-tipi kollha ta’ transazzjonijiet finanzjarji u l-għeluq ta’ tmiem is-sena;

      Il-proċedura tal-akkwist

               9.

               Jinnota mir-Rapport Annwali ta’ Attività li 23 proċedura ta’ offerti ta’ valur għoli li jkopru kemm il-ħtiġijiet operattivi kif ukoll dawk amministrattivi kienu amministrati matul l-2010, li 20 minnhom ġew finalizzati u 29 kuntratt ta’ valur għoli kienu ffirmati b’valur ta’ bejn wieħed u ieħor EUR 14 000 000; barra minn hekk jinnota li 428 kuntratt ġew iffirmati wara l-proċeduri ta’ akkwist ta’ valur baxx li jammontaw għal bejn wieħed u ieħor EUR 1 650 000;

               10.

               Jirrikonoxxi, b’mod partikolari, mill-Qorti tal-Awdituri li, għal żewġ proċeduri kbar tal-akkwist, il-metodu ta’ evalwazzjoni ma ppermettiex lill-offerti li tefgħu l-aqwa offerta finanzjarja jiksbu l-ogħla punteġġ ta’ prezz; jinnota mill-Aġenzija li dawn iż-żewġ proċeduri tal-akkwist jirreferu għal:

                           —

                           it-tiġdid ta’ kuntratt ta’ servizzi ta’ tindif għal erba’ snin li jammonta għal EUR 1 000 000;

                           —

                           Kuntratt Qafas ta’ massimu ta’ erba’ snin għal studji dwar rekwiżiti u standards għal ċertifikazzjoni rigward il-magni tal-inġenji tal-ajru b’valur massimu ta’ EUR 2 500 000 li għalih il-kuntrattur magħżul ma kkompletax l-elementi kollha tal-kostijiet fl-applikazzjoni tiegħu;

                     jinnota li l-Aġenzija wieġbet li l-ebda impatt negattiv fuq ir-riżultat m’għandu jiġi rrappurtat u li madankollu se tqis il-kunsiderazzjonijiet tal-Qorti u fil-ġejjieni se tindirizza r-riskju identifikat billi tagħti saħansitra iktar attenzjoni lill-formuli tal-evalwazzjoni finanzjarja;

      Ir-riżorsi umani

               11.

               Jinnota li, għal darba oħra, l-awtorità ta’ kwittanza sabet nuqqasijiet fil-proċeduri għall-għażla tal-persunal li jipperikolaw it-trasparenza ta’ dawk il-proċeduri; jirrikonoxxi mill-Qorti tal-Awdituri li ma kien hemm l-ebda evidenza li l-limiti biex wieħed jiġi mistieden għall-intervista jew biex jitpoġġa fuq il-lista ta’ riżerva ġew definiti qabel ma bdiet l-eżaminazzjoni tal-applikazzjonijiet; jinnota li dan jista’ jaħbi sitwazzjoni ta’ nepotiżmu jew kunflitt ta’ interessi; jitlob li jsir dak kollu possibbli sabiex ikunu evitati l-kunflitti ta’ interessi; jistieden lill-Kummissjoni tiżgura li l-Aġenzija tapplika korrettement ir-regoli tal-Unjoni; jenfasizza l-importanza tat-trasparenza tal-proċedura tal-għoti tal-kuntratti pubbliċi u tal-proċeduri ta’ reklutaġġ;

               12.

               Jinnota li l-Aġenzija ma infurmatx lill-awtorità tal-kwittanza dwar l-azzjonijiet li ttieħdu biex il-proċeduri tal-għażla tal-esperti/istaff tagħha jsiru aktar trasparenti kif mitlub fl-2009, għalkemm jifhem li l-kwistjoni ġiet indirizzata fl-2010 wara li l-Qorti tal-Awdituri reġgħet enfasizzat il-kwistjoni fir-rapport tagħha; jenfasizza, għal darb’oħra, li l-impatt ta’ dawn in-nuqqasijiet huwa saħansitra aktar kruċjali meta jitqies li l-Aġenzija għandha l-objettivi li ġejjin: li toħroġ speċifikazzjonijiet taċ-ċertifikazzjoni, tieħu deċiżjonijiet rigward l-ajrunavigabbiltà u ċ-ċertifikazzjoni ambjentali, u twettaq spezzjonijiet ta’ standardizzazzjoni tal-awtoritajiet kompetenti fl-Istati Membri;

               13.

               Jinnota t-tweġiba tal-Aġenzija lill-Qorti li fil-linji gwida tagħha għall-membri tal-bord indikat b’mod ċar il-limitu minimu li l-kandidati għandhom jilħqu sabiex jiġu mistiedna għall-intervista (50 %) jew sabiex jitpoġġew fil-lista tar-riżerva (65 %) iżda li hi żomm id-dritt li tiddeċiedi x’jikkostitwixxi n-numru massimu raġonevoli ta’ kandidati li għandhom jiġu mistiedna skont il-pożizzjoni li jkunu kisbu fil-lista;

               14.

               Ifakkar lill-Aġenzija dwar l-importanza li tiżgura taħriġ adegwat u kriterji ta’ kwalifikazzjoni għat-timijiet ta’ spezzjoni u mexxejja tat-tims; jistieden lill-Aġenzija tieħu passi konkreti u tinforma lill-awtorità tal-kwittanza dwarhom;

               15.

               Jinnota li, mill-2009 sal-2010, n-numru tal-persunal fl-Aġenzija żdied minn 509 għal 578, inklużi aġenti temporanji u kontrattwali;

      Kunflitt ta’ interess

               16.

               Jinnota li l-membri tal-persunal tekniku tal-Aġenzija jeħtieġu jiġu normalment reklutati minn awtoritajiet nazzjonali tal-avjazzjoni u l-industrija tal-avjazzjoni; jifhem li l-membri tal-persunal irid ikollhom biżżejjed esperjenza teknika aġġornata ta’ ħidma fil-qasam tal-avjazzjoni sabiex iwettqu verifika teknika tal-konformità mad-dokumenti ta’ ċertifikazzjoni ta’ konformità sabiex ikunu jistgħu jiżguraw il-livell adegwat ta’ sikurezza fl-avjazzjoni kif mitlub mil-leġiżlazzjoni Ewropea applikabbli; madankollu jinsab imħasseb li din is-sitwazzjoni tista’ tikkawża kunflitti ta’ interess jekk membru tal-persunal reklutat minn manifattur tal-inġenji tal-ajru jaħdem u jieħu deċiżjonijiet fi ħdan l-Aġenzija dwar iċ-ċertifikazzjoni tal-inġenju tal-ajru li hu seta’ kien qed jaħdem fuqu waqt li kien impjegat mal-manifattur u, sitwazzjoni li jekk wieħed ma jindunax biha u jimmaniġjaha adegwatament, tista’ tirriżulta f’kunflitt tal-interessi; jirrikonoxxi madankollu li l-Aġenzija stabbiliet proċedura ta’ ċertifikazzjoni fejn l-imparzjalità tal-proċess tat-teħid ta’ deċiżjonijiet hija ggarantita permezz tal-kolleġjalità tal-evalwazzjonijiet tekniċi u tal-proċess tat-teħid tad-deċiżjonijiet innifsu; jifhem ukoll li l-Aġenzija tinsab fil-proċess li tistabbilixxi politika li tapplika għall-Aġenzija kollha fil-qasam tal-kodiċijiet tal-kondotta li tinkludi l-identifikazzjoni, il-prevenzjoni, il-monitoraġġ u t-trattament tal-konsegwenzi ta’ każijiet ta’ kunflitt ta’ interessi potenzjali li se tgħin lill-Aġenzija tkompli ttejjeb l-identifikazzjoni u t-trattament ta’ sitwazzjonijiet ta’ kunflitti ta’ interessi b’tali mod li s-sikurezza tal-avjazzjoni ma titqiegħedx f’periklu fl-ebda mument;

               17.

               Jistieden lill-Aġenzija tikkunsidra b’mod xieraq l-isfond professjonali tal-membri tal-persunal tagħha sabiex tevita kull kunflitt ta’ interess; huwa tal-opinjoni li l-politika tal-kunflitti tal-interessi tal-Aġenzija għandha tispjega sa liema punt u taħt liema kundizzjonijiet impjegat tal-Aġenzija jista’ jkun involut fiċ-ċertifikazzjoni ta’ inġenju tal-ajru li kien ħadem fuqu qabel ma ssieħeb mal-Aġenzija;

               18.

               Jistieden lill-Aġenzija tadotta proċessi effettivi li jindirizzaw kif dovut każijiet potenzjali ta’ allegazzjonijiet ta’ kunflitti ta’ interessi fl-Aġenzija; jistieden ukoll lill-Aġenzija tippubblika fuq il-websajt tagħha d-dikjarazzjoni tal-interessi u l-isfond professjonali tal-esperti, il-persunal maniġerjali u l-Membri tal-Bord tagħha u ta’ kwalunkwe persuna oħra li l-attività tagħha hi relatata mal-proċess ta’ ċertifikazzjoni; jindika li l-Aġenzija għandha ssegwi l-linji gwida tal-OKŻE fil-qasam tal-kunflitti ta’ interessi;

               19.

               Jinnota li l-Aġenzija hija involuta f’deċiżjonijiet ta’ importanza vitali għaċ-ċittadini kollha u b’kunsiderazzjoni għall-viżibilità tagħha minħabba l-importanza tagħha għall-industrija, l-awtorità ta’ kwittanza qed tistenna bil-ħerqa li tirċievi u tiddiskuti s-sejbiet u r-rakkomandazzjonijiet mir-Rapport Speċjali dwar sitwazzjonijiet ta’ kunflitti ta’ interess li għandu jkun rilaxxat mill-Qorti tal-Awdituri qabel tmiem Ġunju 2012;

      Il-Prestazzjoni

               20.

               Jistieden lill-Aġenzija tkompli timplimenta l-istruttura eżistenti bbażata fuq l-attività għall-baġit operattiv sabiex tistabbilixxi rabta ċara bejn il-programm ta’ ħidma u l-previżjonijiet finanzjarji u tkompli ttejjeb il-monitoraġġ u r-rappurtar tal-prestazzjoni,

               21.

               Jistieden lill-Aġenzija tagħmel dijagramma ta’ Gantt parti mill-programmazzjoni tal-attività operattiva tagħha fejn ikun relevanti; jisħaq ukoll fuq l-importanza li l-Aġenzija tfassal objettivi SMART u indikaturi RACER fil-programmazzjoni tagħha kif għamlet fil-Programm Annwali ta’ Ħidma u r-Rapport Annwali ta’ Attività tagħha sa mill-2008;

      Kontroll Intern

               22.

               Jinnota mir-Rapport Annwali ta’ Attività li l-Aġenzija kkonsolidat is-Sistema Integrata ta’ Ġestjoni tagħha fl-2010 u fiha nkludiet il-kunċett ta’ “kontroll intern”, li għandu l-għan li jiżgura li r-riskji jitnaqqsu b’mod korrett, sabiex tissaħħaħ l-abilità tal-Aġenzija biex tikseb objettivi operattivi, ta’ kwalità, ta’ konformità jew finanzjarji;

               23.

               Jinnota li, f’Diċembru 2010, is-Sistema Integrata ta’ Ġestjoni tal-Aġenzija kisbet ċertifikazzjoni kontra l-Istandard tal-Ġestjoni tal-Kwalità ISO 9001:2008 rikonoxxut internazzjonalment;

      Proċess ta’ spezzjonijiet tal-istandardizzazzjoni

               24.

               Jistieden lill-Aġenzija tkompli ttejjeb id-dokumentazzjoni tal-ippjanar ta’ spezzjoni u l-programmazzjoni tal-ispezzjoni; ifakkar lill-Aġenzija dwar l-importanza tad-dokumentazzjoni tal-valutazzjoni tar-riskju u l-kriterji użati meta tistabbilixxi l-ippjanar ta’ spezzjoni tagħha sabiex tiġġustifika l-proċess intern tagħha tat-teħid ta’ deċiżjonijiet għall-każijiet li jippreżentaw nuqqasijiet sinifikanti li jaffettwaw is-sikurezza taċ-ċittadini tal-Unjoni;

               25.

               Jistieden lill-Aġenzija tkompli ttejjeb l-effikaċja tagħha fil-ġestjoni ta’ tħassib ewlieni tas-sikurezza billi:

                           —

                           timmonitorja l-informazzjoni,

                           —

                           tnaqqas it-tul ta’ żmien tar-rappurtar u ta’ implimentazzjoni,

                           —

                           tiddokumenta l-proċess tat-teħid ta’ deċiżjonijiet bejn l-Aġenzija u l-Kummissjoni,

                           —

                           timmitiga b’mod adegwat ir-riskji ta’ kwalunkwe sitwazzjoni ta’ kunflitt ta’ interess potenzjali;

               26.

               Barra minn hekk jistieden lill-Aġenzija tikklassifika, timmonitorja u ssegwi s-sejbiet tagħha ta’ spezzjoni kklassifikati bħala “Kummenti”; jinnota li l-Aġenzija żviluppat proċedura operattiva biex tiddefinixxi dawk is-sejbiet u tikkomunikahom lill-Kummissjoni; jitlob għalhekk lill-Aġenzija tinforma lill-awtorità tal-kwittanza bl-azzjoni meħuda;

      L-awditjar intern

               27.

               Jirrikonoxxi li diversi rakkomandazzjonijiet “importanti ħafna” mis-Servizz tal-Awditjar Intern (IAS) maħsuba biex inaqqsu r-riskji pendenti lill-Aġenzija għadhom miftuħa u attwalment taħt eżami mill-IAS;

               28.

               Jinnota b’mod partikolari li fl-2010 l-IAS wettaq awditjar dwar il-Proċess ta’ Spezzjoni tal-Istandardizzazzjoni sabiex jivvaluta u jipprovdi assigurazzjoni indipendenti dwar is-sistema ta’ kontroll intern relatata mal-proċess ta’ spezzjoni tal-istandardizzazzjoni fl-Aġenzija, sabiex jissorvelja l-applikazzjoni tar-Regolamenti tal-Unjoni mill-awtoritajiet nazzjonali tal-avjazzjoni u jirrapporta lill-Kummissjoni; jinnota wkoll li l-Aġenzija diġà żviluppat pjan ta’ azzjoni korrettiva li l-IAS qabel miegħu u li diġà pprovdiet lill-IAS għall-eżami minn naħa tiegħu l-evidenza tal-implimentazzjoni rigward dawk ir-rakkomandazzjonijiet imniżżla fil-paragrafi 25 sa 27 ta’ dan ir-rapport;

               29.

               F’dan ir-rigward jistieden lill-Aġenzija biex tkompli:

                           —

                           tiddokumenta l-valutazzjoni tar-riskju tagħha wara l-programmi ta’ spezzjoni annwali u ż-żjara ta’ spezzjoni,

                           —

                           ittejjeb is-sorveljanza u r-rappurtar dwar in-nuqqasijiet sinifikanti li jqajmu tħassib dwar is-sikurezza,

                           —

                           issegwi u timmonitorja l-kummenti tagħha wara ż-żjarat ta’ spezzjoni;

               30.

               Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               31.

               Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (8) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 21.

      (2)  ĠU L 248, 16.9.2002, p. 1.

      (3)  ĠU L 79, 19.3.2008, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 140.

      (6)  ĠU L 64, 12.3.2010, p. 613.

      (7)  ĠU L 140, 1.6.2007, p. 3.

      (8)  Testi adottati, P7_TA(2012)0164 (Ara l-paġna 388ta’ dan il-Ġurnal Uffiċjali).


title: Deċiżjoni tal-Kunsill (PESK) 2016/947 tal-14 ta' Ġunju 2016 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.) (EULEX KOSOVO)

text:
                  15.6.2016

                  MT

                  Il-Ġurnal Uffiċjali tal-Unjoni Ewropea

                  L 157/26

            DEĊIŻJONI TAL-KUNSILL (PESK) 2016/947
      tal-14 ta' Ġunju 2016
      li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (*) (EULEX KOSOVO)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fl-4 ta' Frar 2008, il-Kunsill adotta l-Azzjoni Konġunta 2008/124/PESK (1).

                  (2)

                  Fit-12 ta' Ġunju 2014, il-Kunsill adotta d-Deċiżjoni 2014/349/PESK (2) li emendat l-Azzjoni Konġunta 2008/124/PESK u estendietha sal-14 ta' Ġunju 2016.

                  (3)

                  Fil-11 ta' Ġunju 2015, il-Kunsill adotta d-Deċiżjoni (PESK) 2015/901 (3) li temenda l-Azzjoni Konġunta 2008/124/PESK li tipprevedi ammont ta' referenza finanzjarja għall-perijodu mill-15 ta' Ġunju 2015 sal-14 ta' Ġunju 2016.

                  (4)

                  L-Azzjoni Konġunta 2008/124/PESK għandha tiġi emendata biex testendi l-mandat ta' EULEX Kosovo sal-14 ta' Ġunju 2018 u biex tipprevedi ammont ġdid ta' referenza finanzjarja maħsub biex ikopri l-perijodu mill-15 ta' Ġunju 2016 sal-14 ta' Ġunju 2017.

                  (5)

                  Xejn f'din id-Deċiżjoni ma għandu jiġi interpretat f'tali sens li jippreġudika l-indipendenza u l-awtonomija tal-imħallfin u l-prosekuturi.

                  (6)

                  Minħabba l-karattru speċjali tal-attivitajiet ta' EULEX KOSOVO b'appoġġ għall-proċedimenti ġudizzjarji rilokati fi Stat Membru, huwa adatt li jiġi identifikat f'din id-Deċiżjoni l-ammont previst biex ikopri l-appoġġ għall-proċedimenti ġudizzjarji rilokati fi Stat Membru u biex tiġi prevista l-implimentazzjoni ta' dik il-parti tal-baġit permezz ta' għotja.

                  (7)

                  EULEX Kosovo ser titmexxa fil-kuntest ta' sitwazzjoni li tista' tiddeterjora u li tista' timpedixxi l-ksib tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat.

                  (8)

                  L-Azzjoni Konġunta 2008/124/PESK għandha għalhekk tiġi emendata skont dan,

            ADOTTA DIN ID-DEĊIŻJONI:
      Artikolu 1
      L-Azzjoni Konġunta 2008/124/PESK hija b'dan emendata kif ġej:

                  (1)

                  L-Artikolu 16 huwa emendat kif ġej:

                              (a)

                              fil-paragrafu 1, jiżdiedu s-subparagrafi li ġejjin:
                              “L-ammont ta' referenza finanzjarja maħsub biex ikopri n-nefqa ta' EULEX KOSOVO mill-15 ta' Ġunju 2016 sal-14 ta' Ġunju 2017 għandu jkun ta' EUR 63 600 000.
                              Mill-ammont imsemmi fid-disa' subparagrafu, EUR 34 500 000 għandu jkopri n-nefqa ta' EULEX KOSOVO għall-implimentazzjoni tal-mandat tagħha fil-Kosovo mill-15 ta' Ġunju sal-14 ta' Diċembru 2016, u EUR 29 100 000 għandu jkopri l-appoġġ għall-proċedimenti ġudizzjarji rilokati fi Stat Membru mill-15 ta' Ġunju 2016 sal-14 ta' Ġunju 2017. Dan l-aħħar ammont għandu wkoll retroattivament ikopri n-nefqa li tirriżulta mill-appoġġ għall-proċedimenti ġudizzjarji rilokati mill-1 ta' April 2016. Il-Kummissjoni għandha tiffirma ftehim ta' għotja ma' reġistratur li jaġixxi f'isem reġistru inkarigat mill-amministrazzjoni tal-proċedimenti ġudizzjarji rilokati għal dak l-ammont. Ir-regoli dwar l-għotjiet previsti fir-Regolament (UE, Euratom) Nru 966/2012 (**) għandhom japplikaw għal dan il-ftehim ta' għotja.
                              L-ammont ta' referenza finanzjarja għall-perijodu sussegwenti għal EULEX Kosovo għandu jiġi deċiż mill-Kunsill.

                                 (**)  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).”;"

                              (b)

                              il-paragrafu 4 huwa sostitwit b'dan li ġej:
                              “4.   Għajr l-ammont imsemmi fl-għaxar subparagrafu tal-paragrafu 1 relatat mal-appoġġ għall-proċedimenti ġudizzjarji rilokati fi Stat Membru, EULEX KOSOVO għandha tkun responsabbli għall-implimentazzjoni finanzjarja tal-baġit tal-Missjoni. Għal dan il-għan, EULEX KOSOVO għandha tiffirma ftehim mal-Kummissjoni.”.

                  (2)

                  It-tieni paragrafu tal-Artikolu 20 huwa sostitwit b'dan li ġej:
                  “Hija għandha tiskadi fl-14 ta' Ġunju 2018. Il-Kunsill, filwaqt li jaġixxi fuq proposta mir-Rappreżentant Għoli, u filwaqt li jqis sorsi ta' finanzjament komplementari kif ukoll kontribuzzjonijiet minn sħab oħra, għandu jieħu d-deċiżjonijiet meħtieġa sabiex jiġi żgurat li l-mandat ta' EULEX KOSOVO b'appoġġ għall-proċedimenti ġudizzjarji rilokati msemmijin fl-Artikolu 3a u l-mezzi finanzjarji meħtieġa relatati jibqa' fis-seħħ sakemm ikunu ġew konklużi dawn il-proċedimenti ġudizzjarji.”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, l-14 ta' Ġunju 2016.

               Għall-Kunsill

               Il-President

            A.G. KOENDERS

         (*)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  L-Azzjoni Konġunta 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX Kosovo (ĠU L 42, 16.2.2008, p. 92).

         (2)  Id-Deċiżjoni tal-Kunsill 2014/349/PESK tat-12 ta' Ġunju 2014 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (ĠU L 174, 13.6.2014, p. 42).

         (3)  Id-Deċiżjoni tal-Kunsill (PESK) 2015/901 tal-11 ta' Ġunju 2015 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (ĠU L 147, 12.6.2015, p. 21).


title: Id-Deċiżjoni tal-Kummissjoni tas-16 ta' Diċembru 1982 dwar il-lista ta' stabbilimenti fir-Repubblika ta' l-Afrika t'Isfel u tan-Namibja approvati għall-iskop ta' l-importazzjoni ta' laħam frisk fil-Komunità.

text:
Avviż Legali Importanti

|

31982D0913

Official Journal L 381 , 31/12/1982 P. 0028 - 0029 Finnish special edition: Chapter 3 Volume 15 P. 0220  Spanish special edition: Chapter 03 Volume 26 P. 0232  Swedish special edition: Chapter 3 Volume 15 P. 0220  Portuguese special edition Chapter 03 Volume 26 P. 0232

		Id-Deċiżjoni tal-Kummissjonitas-16 ta' Diċembru 1982dwar il-lista ta' stabbilimenti fir-Repubblika ta' l-Afrika t'Isfel u tan-Namibja approvati għall-iskop ta' l-importazzjoni ta' laħam frisk fil-Komunità.(82/913/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar il-problemi tal-ispezzjoni tas-saħħa u veterinarji mal-importazzjoni ta' l-annimali tal-ifrat u tal-majjali u ta' laħam frisk minn pajjiżi terzi [1], u partikolarment Artikoli 4(1) u 18 (1) (a) u (b) tagħha,Billi l-istabbilimenti f'pajjiżi terzi ma jistgħux ikunu awtorizzati li jesportaw laħam frisk lejn il-Komunità sa kemm ma jkunux jissodisfaw il-kondizzjonijiet ġenerali u speċifiċi stabbiliti fid-Direttiva 72/462/KEE;Billi l-awtoritajiet kompetenti kienu ppreżentaw, bi qbil ma' Artikolu 4(3) tad-Direttiva 72/462/KEE, lista tal-istabbilimenti awtorizzati li jesportaw lejn il-Komunità;Billi l-Komunità waqt żjajjar fuq il-post kienet wriet li s-standards iġeniċi ta' ħafna minn dawn l-istabbilimenti huma suffiċjenti u għalhekk jistgħu jiddaħlu fl-ewwel lista, stabbilita bi qbil ma' Artikolu 4(1) ta' l-imsemmija Direttiva, ta' stabbilimenti li minnhom l-importazzjoni ta' laħam frisk tista tkun awtorizzata;Billi fil-każ ta' stabbilimenti oħrajn kif ipproponuti mill-awtoritajiet kompetenti għandhom ikunu eżaminati mill-ġdid fuq il-bażi ta' nformazzjoni addizzjonali rigward is-standards ta' l-iġene tagħhom u dwar l-abilità tagħhom li jadattaw malajr għal-leġislazzjoni tal-Komunità;Billi, sadattant, u hekk biex jevitaw xi interuzzjoni għall-għarrieda dwar in-nixxijiet eżistenti tal-kummerċ, dawn l-istabbilimenti jistgħu jkunu awtorizzati temporanjament li jkomplu bl-esportazzjoni tagħhom ta' laħam frisk lejn dawk l-Istati Membru mħejjija li jaċċettawhom;Billi huwa għalhekk meħtieġ li jkun eżaminat mill-ġdid u, jekk meħtieġ, li tkun emendata din id-Deċiżjoni fid-dawl ta' miżuti meħuda għal dan l-iskop u l-iżviluppi li jkunu seħħew;Billi għandu għalhekk ikun imfakkar li l-importazzjoni tal-laħam frisk huma wkoll suġġetti għal-leġislazzjoni veterinarja l-oħra tal-Komunità, partikolarment f'dak li jirrigwardja l-ħtiġiet tal-protezzjoni tas-saħħa, inklużi d-dispożizzjonijiet speċjali għad-Danimarka, l-Irlanda u r-Renju Unit;Billi l-kondizzjonijiet ta' l-importazzjoni ta' laħam frisk minn stabbilimenti li jidhru fil-lista annessa ma' din id-Deċiżjoni preżenti jibqgħu suġġetti għad-dispożizzjonijiet stabbiliti x'imkien ieħor u għad-dispożizzjonijiet ġenerali tat-Trattat; billi, partikolarment, l-importazzjoni minn pajjiżi terzi u l-esportazzjoni mill-ġdid lejn l-Istati Membri l-oħrajn ta' ċerti kategoriji ta' laħam, laħam bħal dak jiżen anqas minn 3 kilogrammi, jew laħam li jkun fih residwi ta' ċerti sustanzi li għad m'humiex koperti b'regoli armonizzati tal-Komunità, jibqgħu suġġetti għal-leġislazzjoni tas-saħħa tal-Istat Membru li jimporta;Billi l-miżuri li hemm provvediment dwarhom f'din id-Deċiżjoni huma bi qbil ma' l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 11. L-istabbilimenti fl-Afrika t'Isfel u fin-Namibja elenkati fl-Anness huma b'hekk approvati għall-importazzjoni ta' laħam frisk fil-Komunitrà permezz ta' l-imsemmi l-Anness.2. L-importazzjoni mill-istabbiliment riferiti fil-paragrafu 1 għandhom jibqgħu suġġetti għad-dispożizzjonijiet veterinarji tal-Komunità, kif stabbiliti x'imkien ieħor u, partikolarment, dawk konċernati bil-ħtiġiet tal-protezzjoni tas-saħħa pubblika.Artikolu 21. L-Istati Membri għandhom jipprojbixxu l-importazzjoni ta' laħam frisk li jkun ġej minn stabbilimenti apparti minn dawk elenkati fl-Anness.2. B'dana kollu, il-projbizzjoni li hemm provediment dwarha fil-paragrafu 1 m'għandhiex tkun tapplika sa l-1 ta' Awissu 1983 għall-istabbilimenti li ma humiex elenkati fl-Anness imma li ma kienux uffiċjalment approvati u proposti mill-awtoritajiet kompetenti sa mis-16 ta' Awissu 1982 permezz ta' Artikolu 4(3) tad-Direttiva 72/462/KEE, sa kemm deċiżjoni ma tkunx ittieħdet bil-maqlub ta' dan, bi qbil ma' Artikolu 4(1) tad-Direttiva msemmija hawn fuq, qabel l-1 ta' Awissu 1983.Il-Kummissjoni għandha tgħaddi l-lista ta' dawn l-istabbilimenti lill-Istati Membri.Artikolu 3Din id-Deċiżjoni għandha tkun tapplika sa mill-1 ta' Jannar 1983.Artikolu 4Din id-Deċiżjoni għandha tkun riveduta u jekk meħtieġ emendata qabel l-1 ta' Mejju 1983.Artikolu 5Dan id-Deċiżjoni hija indirizzata lill-Istati Membri.Magħmula fi Brussel, fis-16 ta' Diċembru 1982.Għall-KummissjoniPoul DalsagerMembru tal-Kummissjoni[1] ĠU L 302, tal-31.12.1972, p. 28.--------------------------------------------------ANNESSLISTA TA' STABBILIMENTII. LAĦAM TA' L-IFRATA. Biċċeriji u fondi ta' fejn isir it-tqattiegħStabbiliment Nru | Stabbiliment | Indirizz |23 | Karoo Meat Packers | Okahandja, Namibia |25 | Damara Meat Packers | Otavi, Namibia |30 | Il-Biċċerija ta' Johannesburg | City Deep, Transvaal, RSA |47 | Ikel tal-Marka Bull | Krugersdorp, Transvaal, RSA |B. Fondi tat-tqattiegħ61 | Il-Bord tal-Kontroll tal-Laħam | Cape Town, Cape Province, RSA |62 | Il-Fornituri Nazzjonali tal-Laħam | Cape Town, Cape Province, RSA |69 | Karoo Meat Packers | Cape Town, Cape Province, RSA |83 | Il-Maħżen tas-Silġ Blue Continent | Cape Town, Cape Province, RSA |87 | Maħżen tas-Silg Rand | City Deep, Transvaal, RSA |9 | Laħmijiet bl-ingrossa | Durban, Natal, RSA |II. IMĦAŻEN TAS-SILĠ4 | Maħżen tas-Silġ, Table Bay | Cape Town, Cape Province, RSA |84 | Maħżen tas-Silġ, Maydon Wharf | Durban, Natal, RSA |90 | Maħżen tas-Silg, Epping | Cape Town, Cape Province, RSA |94 | Maħżen tas-Silġ, Walvis Bay | Walvis Bay |--------------------------------------------------


title: 2014/785/UE: Deċiżjoni tal-Kunsill tas- 7 ta' Novembru 2014 dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE fir-rigward tal-emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (il-protezzjoni tal-konsumatur)

text:
                  13.11.2014

                  MT

                  Il-Ġurnal Uffiċjali tal-Unjoni Ewropea

                  L 328/45

            DEĊIŻJONI TAL-KUNSILL
      tas-7 ta' Novembru 2014
      dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE fir-rigward tal-emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet (il-protezzjoni tal-konsumatur)

         (2014/785/UE)

      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 169 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 tal-Ftehim ŻEE.

                  (3)

                  Il-Protokoll 31 tal-Ftehim ŻEE fih dispożizzjonijiet u arranġamenti dwar kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Huwa xieraq li l-kooperazzjoni tal-Partijiet Kontraenti tiġi estiża għall-Ftehim ŻEE sabiex tinkludi r-Regolament (UE) Nru 254/2014 tal-Parlament Ewropew u tal-Kunsill. (3)

                  (5)

                  Huwa xieraq li l-parteċipazzjoni tal-Istati tal-EFTA fl-attivitajiet li jirriżultaw mir-Regolament (UE) Nru 254/2014 tibda mill-1 ta' Jannar 2014, irrispettivament minn meta d-deċiżjoni tal-Kumitat Konġunt taż-ŻEE mehmuża ma' din id-Deċiżjoni tiġi adottata, jew jekk it-twettiq tar-rekwiżiti kostituzzjonali għal din id-Deċiżjoni tal-Kumitat Konġunt taż-ŻEE, jekk ikun hemm, jiġix innnotifikat wara l-10 ta' Lulju 2014.

                  (6)

                  Entitajiet stabbiliti fl-Istati tal-EFTA għandhom ikunu intitolati li jipparteċipaw f'attivitajiet li jibdew qabel id-dħul fis-seħħ tad-Deċiżjoni tal-Kumitat Konġunt taż-ŻEE mehmuża ma' din id-Deċiżjoni. L-ispejjeż imġarrba għal dawn l-attivitajiet, li l-implimentazzjoni tagħhom tibda wara l-1 ta' Jannar 2014, jistgħu jitqiesu bħala eliġibbli taħt l-istess kundizzjonijiet bħal dawk applikabbli għal spejjeż imġarrba minn entitajiet stabbiliti fl-Istati Membri tal-Unjoni sakemm id-Deċiżjoni tal-Kumitat Konġunt taż-ŻEE tidħol fis-seħħ qabel it-tmiem tal-azzjoni kkonċernata.

                  (7)

                  Għalhekk, il-Protokoll 31 tal-Ftehim ŻEE għandu jiġi emendat skont dan.

                  (8)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' deċiżjoni li jinsab mehmuż.

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim taż-ŻEE, dwar kooperazzjoni f'oqsma speċifiċi barra mill-erba' libertajiet, tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, is-7 ta' Novembru 2014.

               Għall-Kunsill

               Il-President

            P. C. PADOAN

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament (UE) Nru 254/2014 tal-Parlament Ewropew u tal-Kunsill tas-26 ta' Frar 2014 dwar programm pluriennali tal-konsumaturi għas-snin 2014-20 u li jħassar id-Deċiżjoni (KE) Nru 1926/2006/KE (ĠU L 84, 20.3.2014, p. 42).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2014
         ta'
         li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98 tiegħu,
         Billi:

                     (1)

                     Huwa xieraq li tiġi estiża l-kooperazzjoni bejn il-Partijiet Kontraenti tal-Ftehim ŻEE sabiex tkopri r-Regolament (UE) Nru 254/2014 tal-Parlament Ewropew u tal-Kunsill tas-26 ta' Frar 2014 dwar programm pluriennali tal-konsumaturi għas-snin 2014-20 u li jħassar id-Deċiżjoni (KE) Nru 1926/2006/KE (1).

                     (2)

                     Huwa xieraq li l-parteċipazzjoni tal-Istati tal-EFTA fl-attivitajiet li jirriżultaw mir-Regolament (UE) Nru 254/2014 jibdew mill-1 ta' Jannar 2014, irrispettivament minn meta din id-Deċiżjoni tiġi adottata jew jekk it-twettiq tar-rekwiżiti kostituzzjonali għal din id-Deċiżjoni, jekk ikun hemm, jiġix innnotifikat wara l-10 ta' Lulju 2014.

                     (3)

                     Entitajiet stabbiliti fl-Istati tal-EFTA għandhom ikunu intitolati biex jipparteċipaw f'attivitajiet li jibdew qabel id-dħul fis-seħħ ta' din id-Deċiżjoni. L-ispejjeż imġarrba għal dawn l-attivitajiet, li l-implimentazzjoni tagħhom tibda wara l-1 ta' Jannar 2014, jistgħu jitqiesu bħala eliġibbli taħt l-istess kundizzjonijiet bħal dawk applikabbli għal spejjeż imġarrba minn entitajiet stabbiliti fl-Istati Membri tal-UE dment li din id-Deċiżjoni tidħol fis-seħħ qabel it-tmiem tal-azzjoni kkonċernata.

                     (4)

                     Il-Protokoll 31 tal-Ftehim ŻEE għandu jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2014,

               ADOTTA DIN ID-DEĊIŻJONI:
         Artikolu 1
         L-Artikolu 6 tal-Protokoll 31 tal-Ftehim taż-ŻEE jiġi emendat kif ġej:

                     1.

                     Il-paragrafu li ġej jiddaħħal wara l-paragrafu 3a:
                     “3b.   L-Istati tal-EFTA, b'effett mill-1 ta' Jannar 2014, jipparteċipaw f'dan il-programm li ġej:

                                 —

                                    32014 R 0254: Ir-Regolament (UE) Nru 254/2014 tal-Parlament Ewropew u tal-Kunsill tas-26 ta' Frar 2014 dwar programm pluriennali tal-konsumaturi għas-snin 2014-20 u li jħassar id-Deċiżjoni (KE) Nru 1926/2006/KE (ĠU L 84, 20.3.2014, p. 42).
                                 L-ispejjeż imġarrba għal attivitajiet li l-implimentazzjoni tagħhom tibda wara l-1 ta' Jannar 2014, jistgħu jitqiesu bħala eliġibbli mill-bidu tal-azzjoni taħt il-ftehim tal-għotja jew id-deċiżjoni tal-għotja kkonċernati dment li d-Deċiżjoni tal-Kumitat Konġunt taż-ŻEE Nru …/2014 tal-… tidħol fis-seħħ qabel tmiem l-azzjoni.
                                 Il-Liechtenstein għandu jiġi eżentat mill-parteċipazzjoni f'dan il-programm u milli jagħti kontribuzzjoni finanzjarja għalih.”

                     2.

                     It-test tal-paragrafu 4 huwa ssostitwit b'li ġej:
                     “L-Istati tal-EFTA għandhom jikkontribuwixxu b'mod finanzjarju għall-attivitajiet imsemmija fil-paragrafi 3, 3a u 3b b'konformità mal-Artikolu 82(1)(a) tal-Ftehim.”

                     3.

                     It-test tal-paragrafu 5 huwa ssostitwit b'li ġej:
                     “L-Istati tal-EFTA għandhom, mill-bidu tal-kooperazzjoni fl-attivitajiet li hemm referenza għalihom fil-paragrafi 3, 3a u 3b, jipparteċipaw b'mod sħiħ, mingħajr id-dritt li jivvutaw, fil-kumitati tal-KE u korpi oħra li jgħinu lill-Kummissjoni tal-KE fl-immaniġġar jew l-iżvilupp ta' dawn l-attivitajiet.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Għandha tapplika mill-1 ta' Jannar 2014.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 84, 20.3.2014, p. 42.

            (*)  [L-ebda ħtiġijiet kostituzzjonali ma huma indikati.] [Ħtiġijiet kostituzzjonali indikati.]


title: Deċiżjoni (UE) 2015/1668 tal-Parlament Ewropew tad-29 ta' April 2015 dwar l-għeluq tal-kontijiet tal-Aġenzija Ewropea għas-Sigurtà Marittima għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/282

      DEĊIŻJONI (UE) 2015/1668 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Aġenzija Ewropea għas-Sigurtà Marittima għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għas-Sigurtà Marittima għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sigurtà Marittima għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013, skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 1406/2002 tal-Parlament Ewropew u tal-Kunsill tas-27 ta' Ġunju 2002 li jistabbilixxi l-Aġenzija Marittima Ewropea tas-Sigurtà (5), u b'mod partikolari l-Artikolu 19 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0088/2015),

         1.

            Jinnota li l-kontijiet annwali finali tal-Aġenzija Ewropea għas-Sigurtà Marittima huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet tal-Aġenzija Ewropea għas-Sigurtà Marittima għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għas-Sigurtà Marittima, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 210.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 208, 5.8.2002, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Kunsill 2014/751/PESK tat- 30 ta' Ottubru 2014 li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova

text:
               31.10.2014

               MT

               Il-Ġurnal Uffiċjali tal-Unjoni Ewropea

               L 311/54

         DEĊIŻJONI TAL-KUNSILL 2014/751/PESK
   tat-30 ta' Ottubru 2014
   li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-27 ta' Settembru 2010, il-Kunsill adotta d-Deċiżjoni 2010/573/PESK (1).

               (2)

               Abbażi ta' reviżjoni tad-Deċiżjoni 2010/573/PESK, il-miżuri restrittivi kontra t-tmexxija tar-reġjun Transnistrijan tar-Repubblika tal-Moldova għandhom jiġu estiżi sal-31 ta' Ottubru 2015.

               (3)

               Id-Deċiżjoni 2010/573/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 4(2) tad-Deċiżjoni 2010/573/PESK huwa b'dan sostitwit b'dan li ġej:

      “2.   Din id-Deċiżjoni għandha tapplika sal-31 ta' Ottubru 2015. Hija għandha tinżamm taħt reviżjoni kostanti. Hija għandha tiġġedded, jew tiġi emendata, kif ikun adatt, jekk il-Kunsill iqis li l-objettivi tagħha ma ntlaħqux.”

   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta' Ottubru 2014.

            Għall-Kunsill

            Il-President

         S. GOZI

      (1)  Id-Deċiżjoni tal-Kunsill 2010/573/PESK tas-27 ta' Settembru 2010 li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova (ĠU L 253, 28.9.2010, p. 54).


title: 2009/22/KE: Deċiżjoni tal-Kunsill tat- 8 ta’ Diċembru 2008 li taħtar il-President tal-Kumitat Militari tal-Unjoni Ewropea

text:
               14.1.2009

               MT

               Il-Ġurnal Uffiċjali ta’ l-Unjoni Ewropea

               L 9/51

         DEĊIŻJONI TAL-KUNSILL
   tat-8 ta’ Diċembru 2008
   li taħtar il-President tal-Kumitat Militari tal-Unjoni Ewropea
   (2009/22/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) tiegħu,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207 tiegħu,
   Waqt li jfakkar fid-Deċiżjoni tal-Kunsill 2001/79/PESK tat-22 ta’ Jannar 2001 li tistabbilixxi l-Kumitat Militari tal-Unjoni Ewropea (1),
   Billi:

               (1)

               F’konformità mal-Artikolu 3 tad-Deċiżjoni 2001/79/PESK, il-President tal-Kumitat Militari jinħatar mill-Kunsill fuq ir-rakkomandazzjoni tal-Kumitat imlaqqa’ fil-livell tal-Kapijiet tad-Difiża,

               (2)

               Fil-laqgħa tiegħu tad-29 ta’ Ottubru 2008, il-Kumitat imlaqqa’ fil-livell tal-Kapijiet tad-Difiża rrakkomanda li l-Ġeneral Håkan SYRÉN għandu jinħatar President tal-Kumitat Militari tal-Unjoni Ewropea,

         JIDDEĊIEDI:
   Artikolu 1
   Il-Ġenerali Håkan SYRÉN huwa maħtur bħala President tal-Kumitat Militari tal-Unjoni Ewropea għal perijodu ta’ tliet snin mis-6 ta’ Novembru 2009.
   Artikolu 2
   Din id-Deċiżjoni ġiet ippubblikata f’Il-Ġurnal Uffiċjal tal-Unjoni Ewropea.

      Magħmula fi Brussell, 8 ta’ Diċembru 2008.

            Għall-Kunsill

            Il-President

         B. KOUCHNER

      (1)  ĠU L 27, 30.1.2001, p. 4.


title: Deċiżjoni tal-Kunsill (Euratom) 2016/829 tat-12 ta' Mejju 2016 li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               27.5.2016

               MT

               Il-Ġurnal Uffiċjali tal-Unjoni Ewropea

               L 140/3

         DEĊIŻJONI TAL-KUNSILL (Euratom) 2016/829
   tat-12 ta' Mejju 2016
   li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Skont l-Artikolu 6(2) tal-Att tal-Adeżjoni tal-2011, l-adeżjoni tar-Repubblika tal-Kroazja ma' ftehim iffirmat jew konkluż mill-Istati Membri u l-Unjoni ma' pajjiżi terzi jew organizzazzjonijiet internazzjonali għandha tiġi miftiehma permezz ta' protokoll għal dak il-ftehim. Skont dak l-Artikolu, għal tali adeżjonijiet għandha tapplika proċedura simplifikata, li tipprevedi li għandu jiġi konkluż protokoll mill-Kunsill, li jaġixxi unanimament f'isem l-Istati Membri, u mill-pajjiż terz ikkonċernat.

               (2)

               Fl-14 ta' Settembru 2012, il-Kunsill awtorizza lill-Kummissjoni biex tibda negozjati għall-adattament tal-ftehimiet iffirmati jew konklużi bejn l-Unjoni, jew l-Unjoni u l-Istati Membri tagħha, l-adeżjoni tar-Repubblika tal-Kroazja mal-Unjoni Ewropea, ma' pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni.

               (3)

               In-negozjati ġew konklużi b'suċċess mar-Repubblika tat-Taġikistan permezz tal-inizjalar ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra (1), sabiex titqies l-adeżjoni tar-Repubblika tal-Kroazja mal-Unjoni (“il-Protokoll”).

               (4)

               L-iffirmar u l-konklużjoni tal-Protokoll huma soġġetti għal proċedura separata fir-rigward ta' kwistjonijiet li jaqgħu taħt il-kompetenza tal-Unjoni u tal-Istati Membri tagħha.

               (5)

               Il-konklużjoni, mill-Kummissjoni, tal-Protokoll għandha tiġi approvata fir-rigward ta' materji li jaqgħu taħt il-kompetenza tal-Komunità Ewropea tal-Enerġija Atomika,

         ADOTTA DIN ID-DEĊIŻJONI:
   Artikolu 1
   Il-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, hija b'dan approvata (2).
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Mejju 2016.

            Għall-Kunsill

            Il-President

         F. MOGHERINI

      (1)  ĠU L 350, 29.12.2009, p. 3

      (2)  It-test tal-Protokoll hu mehmuż mad-Deċiżjoni dwar il-konklużjoni, f'isem l-Unjoni Ewropea u l-Istati Membri tagħha, ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Taġikistan, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea.